|  |  |
| --- | --- |
| ГРБОВИ ЗА МЕМОРАНДУМ | Szerb KöztársaságVajdaság Autonóm Tartomány**Tartományi Oktatási, Jogalkotási, Közigazgatási és****Nemzeti Kisebbségi – Nemzeti Közösségi Titkárság**Mihajlo Pupin sugárút 16., 21000 ÚjvidékТelefon: +381 21 487 4876, 487 4268; 487 4241;Fax: +381 21 487 46 14 Ounz@vojvodinа.gov.rs |
|  | SZÁM:128-451-1031/2020-01 | DÁTUM: 2020. február 20. |

A Vajdaság autonóm tartományi általános és középfokú oktatás-nevelési, valamint a diákjóléti intézmények infrastruktúrája korszerűsítésének finanszírozására és társfinanszírozására szánt költségvetési eszközök odaítéléséről szóló szabályzat (VAT Hivatalos Lapja, 4/2017. szám) 3. szakasza, a Vajdaság autonóm tartományi iskoláskor előtti intézmények infrastruktúrája korszerűsítésének finanszírozására és társfinanszírozására szánt költségvetési eszközök odaítéléséről szóló szabályzat (VAT Hivatalos Lapja, 14/2017. szám) 3. szakasza, valamint A tartományi oktatási, jogalkotási, közigazgatási és nemzeti kisebbségi – nemzeti közösségi titkár 128-031-241/2016-1 számú 2018. november 28-i keltezésű határozata alapján, figyelemmel a Vajdaság Autonóm Tartomány 2020. évi költségvetéséről szóló tartományi képviselőházi rendeletre (VAT Hivatalos Lapja, 54/2019. szám) a Tartományi Oktatási, Jogalkotási, Közigazgatási és Nemzeti Kisebbségi – Nemzeti Közösségi Titkárság (a továbbiakban: Titkárság)

**PÁLYÁZATOT**

hirdet

**A VAJDASÁG AUTONÓM TARTOMÁNYI ÁLTALÁNOS- ÉS KÖZÉPFOKÚ OKTATÁSI ÉS NEVELÉSI, DIÁKJÓLÉTI, VALAMINT ISKOLÁSKOR ELŐTTI INTÉZMÉNYEK ESZKÖZBESZERZÉSE 2020. ÉVI FINANSZÍROZÁSÁRA ÉS TÁRSFINANSZÍROZÁSÁRA**

A pályázati kiírás a Vajdaság Autonóm Tartomány 2020. évi költségvetéséről szóló tartományi képviselőházi rendeletben (VAT Hivatalos Lapja, 54/2019. szám) biztosított eszközökre szól, a következők szerint: a Vajdaság autonóm tartományi általános- és középfokú oktatási és nevelési, diákjóléti, valamint iskoláskor előtti intézmények eszközbeszerzésére összesen **70.000.000,00 dinár** (az általános oktatás és nevelés szintjén **44.800.000,00 dinár**, a középfokú oktatás és nevelés szintjén **16.100.000,00** **dinár**, a diákjóléti intézmények részére **3.700.000,00 dinár** és az iskoláskor előtti intézmények részére **5.400.000,00 dinár**).

Az eszközbeszerzés oktatási és biztonsági felszerelésre, számítógépes berendezésekre, testnevelési, képzőművészeti, illetve zenekulturális eszközökre, valamint szállás- és berendezés felszerelésre, konyhai berendezésekre és egyéb vonatkozik.

A pénzügyi kötelezettségek teljesítése a Vajdaság Autonóm Tartomány 2020. évi költségvetésének fizetőképességével összhangban történik.

**PÁLYÁZATI FELTÉTELEK**

*1. Pályázók köre*

Az eszközök felosztásában részvételre jogosult igénybe vevők:

- a Szerb Köztársaság, Vajdaság AT és a helyi önkormányzatok által alapított Vajdaság autonóm tartományi általános- és középfokú oktatási és nevelési intézmények, valamint a diákjóléti intézmények

- **Vajdaság autonóm tartományi helyi önkormányzatok (kizárólag az iskoláskor előtti intézmények számára).**

*2. Az eszközök odaítélésének mércéi*

Az eszközodaítélési mércék - a Vajdaság autonóm tartományi általános és középfokú oktatási és nevelési, valamint a diákjóléti intézmények infrastruktúrája korszerűsítésének finanszírozására és társfinanszírozására irányuló költségvetési eszközök odaítéléséről szóló szabályzat, valamint a Vajdaság autonóm tartományi iskoláskor előtti intézmények infrastruktúrája korszerűsítésének finanszírozására és társfinanszírozására szánt költségvetési eszközök odaítéléséről szóló szabályzat szerint:

1. a projekt megvalósításának jelentősége a létesítményt használó diákok, tanárok, illetve gyermekek, nevelők és foglalkoztatottak biztonsága tekintetében,
2. a projekt megvalósításának jelentősége a tartózkodás és az oktató-nevelő munka színvonalas feltételeinek biztosítása tekintetében,
3. a projekt pénzügyi indokoltsága,
4. a projekt fenntarthatósága,
5. a projekt helyi, illetve regionális jelentősége,
6. a projekt megvalósítása céljából foganatosított cselekmények,
7. a projekt megvalósításához szükséges biztosított eszközforrások.

A munkák társfinanszírozására történő pályázás esetén, az intézmény részvétel címen biztosított forrásai származhatnak önerőből, adományokból és a kormányzat minden szintjének költségvetéséből is.

A pályázati források odaítélését követően, a kedvezményezett az eszközbeszerzés folyamán köteles A Közbeszerzésről szóló törvény (Az SZK Hivatalos Közlönye, 124/2012., 14/2015. és 68/2015. szám) rendelkezései alapján eljárni.

**A PÁLYÁZÁS MÓDJA**

Az eszközök odaítélése iránti pályázati kérelmet a Titkárság egységes pályázati formanyomtatványán kell benyújtani (egy intézmény/egy helyi önkormányzat csak egy pályázati kérelmet nyújt be). A teljes pályázati dokumentáció **2020. február 20-tól** letölthető a Titkárság [www.puma.vojvodina.gov.rs](http://www.puma.vojvodina.gov.rs) weboldaláról.

A pályázati kérelmeket postán az alábbi címre kell elküldeni: Pokrajinski sekretarijat za obrazovanje, propise, upravu i nacionalne manjine – nacionalne zajednice, az alábbi megjelöléssel „Za konkurs – za finansiranje i sufinansiranje nabavke opreme ustanova osnovnog, srednjeg obrazovanja i vaspitanja, učeničkog standarda i predškolskih ustanova na teritoriji Autonomne pokrajine Vojvodine za 2020. godinu”, 21000 Novi Sad, Bulevar Mihajla Pupina 16., vagy személyesen a tartományi közigazgatási szervek iktatójában, Újvidéken (a Tartományi Kormány épületének földszintjén) lehet benyújtani.

A pályázati formanyomtatványhoz mellékelni kell:

1. a felszerelés beszerzésére vonatkozó nem kötelező érvényű árajánlatot-előszámlát.
2. pénzbeli társfinanszírozás esetén meg kell küldeni az eszközbeszerzés társfinanszírozására biztosított eszközökről szóló bizonyítékot (szerződés, határozat, a helyi önkormányzat költségvetéséből származó kivonat, az intézmény pénzügyi terve és hasonló) a tárgybeli felszerelés társfinanszírozásában való részvételről szóló olvashatóan aláírt és pecséttel ellátott nyilatkozattal (a nyilatkozatot szabad formában megküldeni) egyetemben,

**A pályázati kérelmek benyújtási határideje 2020. március 17.**

A Titkárság fenntartja a jogát, hogy a pályázótól, szükség szerint, kiegészítő dokumentációt vagy tájékoztatást kérjen, illetve az eszközök odaítélését további feltételek teljesítésével határozza meg.

A Bizottság nem vitatja meg:

* a hiányos pályázati kérelmeket,
* a késve érkező pályázati kérelmeket (a pályázat utolsó napjaként megjelölt határidő után elküldött pályázati kérelmeket),
* a nem engedélyezett pályázati kérelmeket (jogosulatlan személyek és alanyok által benyújtott pályázati kérelmek, akik nem tartoznak a pályázók köréhez),
* azon pályázati kérelmeket, amelyek nem a pályázatban előirányzott rendeltetésekre vonatkoznak,
* azoknak a pályázóknak a pályázati kérelmeit, akik az előző időszakban a tartományi költségvetésből odaítélt eszközöket pénzügyi és tartalmi beszámolóval nem igazolták.

A pályázati eredményeket a Titkárság a weboldalán teszi közzé.

**További tájékoztatás a pályázattal kapcsolatban a Titkárság 021/487-4876, 021/487-4268 és 021/487-4241 telefonszámain kapható.**

 **A TARTOMÁNYI TITKÁR MEGBÍZÁSÁBÓL**

**Milan Kovačević,**

**titkárhelyettes**